Prema podatcima sustava e-visitor, tijekom 2018. godine Imotska krajina bilježi 9.917 dolazaka s 73.830 noćenja.

Povećanje je to od 22,6% u dolascima, odnosno 27% u noćenjima u odnosu na 2017. godinu kada smo imali 8.089 dolazaka i 57.950 noćenja.

Najviše dolazaka i noćenja ostvareno je u Imotskom (4.497 dolazaka i 22.946 noćenja), zatim slijede općine Podbablje (1.924 dolazaka i 18.852 noćenja), Zagvozd (1.255 – 10.294), Proložac (726 – 7.236), Zmijavci (752 – 6.992), Cista Provo (364 – 3.484), Lovreć (166 – 1.778), Runovići (143 – 1.326) i Lokvičići (72 – 922).

Najviše noćenja ostvarili su gosti iz Njemačke (27.045) a zatim slijede Poljska (10.534), Ujedinjena kraljevina (5.073), Hrvatska (4.324), Francuska (3.858), Nizozemska (2.825), Danska (2.785), Belgija (2.313) itd.

U odnosu na 2017. godinu najveći porast dolazaka i noćenja imaju gosti iz UK (141% rasta) te Francuske (112% rasta), javlja Visitimota.com.